CELEX: 62021CN0347
Language: el
Date: 2021-06-04 00:00:00
Title: Υπόθεση C-347/21: Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 4 Ιουνίου 2021 — Ποινική διαδικασία κατά DD

23.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 338/12
            
         
      Αίτηση προδικαστικής αποφάσεως την οποία υπέβαλε το Spetsializiran nakazatelen sad (Βουλγαρία) στις 4 Ιουνίου 2021 — Ποινική διαδικασία κατά DD
      (Υπόθεση C-347/21)
      (2021/C 338/13)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Κατηγορούμενος στην υπόθεση της κύριας δίκης
      
      DD
      
         Προδικαστικό ερώτημα
      
      Διασφαλίζεται το δικαίωμα του κατηγορουμένου για αυτοπρόσωπη παράσταση στη δίκη σύμφωνα με το άρθρο 8, παράγραφος 1, σε συνδυασμό με το άρθρο 10, παράγραφος 1, και με την αιτιολογική σκέψη 44 της οδηγίας 2016/343 (1), αν σε χωριστή συνεδρίαση εξετάστηκε μάρτυρας ερήμην του κατηγορουμένου, παρότι δε στην αμέσως επόμενη συνεδρίαση ο κατηγορούμενος είχε τη δυνατότητα να εξετάσει τον εν λόγω μάρτυρα, εντούτοις δήλωσε ότι δεν έχει ερωτήσεις, ή η διασφάλιση του δικαιώματος αυτοπρόσωπης παραστάσεως απαιτεί την πλήρη επανάληψη της εν λόγω εξέτασης, συμπεριλαμβανομένης της επανάληψης των ερωτήσεων των λοιπών παραγόντων της δίκης, οι οποίοι ήταν παρόντες κατά την πρώτη εξέταση;
      Διασφαλίζεται το δικαίωμα υπεράσπισης από δικηγόρο σύμφωνα με το άρθρο 3, παράγραφος 1, σε συνδυασμό με το άρθρο 12, παράγραφος 1, της οδηγίας 2013/48 (2), αν σε δυο χωριστές συνεδριάσεις εξετάστηκαν δύο μάρτυρες απουσία του δικηγόρου, ωστόσο ο δικηγόρος είχε τη δυνατότητα να εξετάσει τους δύο μάρτυρες στην επόμενη συνεδρίαση, ή η διασφάλιση του δικαιώματος υπεράσπισης από δικηγόρο απαιτεί να επαναληφθούν καθ'ολοκληρίαν οι δύο εξετάσεις μαρτύρων, συμπεριλαμβανομένων των ερωτήσεων που είχαν υποβάλει οι υπόλοιποι παράγοντες της δίκης στην προηγούμενη εξέταση, και επιπλέον να δοθεί στο δικηγόρο, ο οποίος απουσίασε στις δύο προηγούμενες συνεδριάσεις, η δυνατότητα να υποβάλει τις ερωτήσεις του;
      
         (1)  Οδηγία (ΕΕ) 2016/343 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, για την ενίσχυση ορισμένων πτυχών του τεκμηρίου αθωότητας και του δικαιώματος παράστασης του κατηγορουμένου στη δίκη του στο πλαίσιο ποινικής διαδικασίας (ΕΕ 2016, L 65, σ. 1).
      
         (2)  Οδηγία 2013/48/ΕΕ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, σχετικά με το δικαίωμα πρόσβασης σε δικηγόρο στο πλαίσιο ποινικής διαδικασίας και διαδικασίας εκτέλεσης του ευρωπαϊκού εντάλματος σύλληψης, καθώς και σχετικά με το δικαίωμα ενημέρωσης τρίτου προσώπου σε περίπτωση στέρησης της ελευθερίας του και με το δικαίωμα επικοινωνίας με τρίτα πρόσωπα και με προξενικές αρχές κατά τη διάρκεια της στέρησης της ελευθερίας (ΕΕ 2013, L 294, σ. 1).